Správa Komisie Európskemu Parlamentu o následných opatreniach k rozhodnutiam o udelení absolutória za rok 2003 (súhrn) - rezolúcie Európskeho parlamentu {SEC(2005)1161} /* KOM/2005/0449 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 19.9.2005 KOM(2005) 449 v konečnom znení SPRÁVA KOMISIE EURÓPSKEMU PARLAMENTU o následných opatreniach k rozhodnutiam o udelení absolutória za rok 2003 (súhrn) – rezolúcie Európskeho parlamentu{SEC(2005) 1161} OBSAH PREAMBULA 3 I – Odpovede Komisie na odporúčania EP uvedené v rezolúcii o udelení absolutória pre všeobecný rozpočet 4 a) Horizontálne témy 4 b) Sektorové témy: 5 II – Absolutórium EP udelené pre ERF 7 III – Absolutórium EP udelené pre agentúry 9 PREAMBULA Z dôvodu súčasných prekladateľských obmedzení sa správa Komisie Európskemu parlamentu (EP) o následných opatreniach k udeleniu absolutória za finančný rok 2003[1] uverejňuje v tomto súhrne vo všetkých úradných jazykoch EÚ. Úplné odpovede Komisie na každé osobitné odporúčanie Parlamentu sú dostupné aj v pracovnom dokumente Komisie[2], ktorý je uverejnený v anglickom, francúzskom a nemeckom jazyku. Obidve tieto správy o následných opatreniach sa týkajú rezolúcií prijatých Európskym parlamentom 12. apríla 2005. Každá kapitola[3] tejto súhrnnej správy obsahuje krížové odkazy na čísla príslušných odporúčaní v uvedenom úplnom pracovnom dokumente Komisie. Tieto odkazy pomôžu čitateľom nájsť v tomto pracovnom dokumente všetky odporúčania (a plánované alebo Komisiou prijaté opatrenie), ktoré sa týkajú príslušnej kapitoly, alebo majú pre nich osobitný význam. Hoci táto súhrnná správa sa zaoberá každej témou, ktorú predložil EP vo svojich rezolúciách o udelení absolutória za rok 2003, z dôvodu dĺžky obmedzení, ktorú musí splniť, je vhodné pozrieť si v úplnom pracovnom dokumente ďalšie informácie o príslušnej téme. Obidve správy boli vypracované podľa článku 276 ods. 3 Zmluvy o ES, článku 180b Zmluvy o Euratome, článku 119 ods. 5 finančného nariadenia pre ERF a podobných ustanovení v predchádzajúcom finančnom nariadení ad hoc pre ERF, ktoré stanovujú, že „Komisia urobí všetky vhodné opatrenia, aby vyhovela zisteniam uvedeným v rozhodnutiach o udelení absolutória a ďalším zisteniam Európskeho parlamentu v súvislosti s uskutočnenými výdavkami, ako aj pripomienkami sprevádzajúcimi odporúčania Rady o udelení absolutória. Komisia na žiadosť Európskeho parlamentu alebo Rady podáva správy o opatreniach prijatých v súvislosti s týmito zisteniami a pripomienkami, najmä o pokynoch daných útvarom, ktoré sú zodpovedné za plnenie rozpočtu. Tieto správy sa tiež predkladajú Dvoru audítorov“[4]. V rozhodnutiach o udelení absolutória pre všeobecný rozpočet, ERF a agentúry Komisia uviedla spolu 113 odporúčaní Európskeho parlamentu Komisii. Komisia sa domnieva, že pre 45 odporúčaní už bolo prijaté požadované opatrenie. Pre ďalších 52 odporúčaní Komisia súhlasí prijať opatrenie odporúčané Parlamentom. Napokon, Komisia nemôže prijať 16 odporúčaní a z tohto dôvodu neprijme požadované opatrenie.[5] I – ODPOVEDE KOMISIE NA ODPORÚČANIA EP UVEDENÉ V REZOLÚCII O UDELENÍ ABSOLUTÓRIA PRE VŠEOBECNÝ ROZPOČET Na žiadosť Európskeho parlamentu Komisia prijala plán integrovaného rámca vnútornej kontroly (KOM (2205) 252 z 15.6.2005). Cieľom je v rámci úzkej spolupráce s Parlamentom a Radou zistiť ako možno zlepšiť doterajší vnútorný rámec, aby mohla Komisia pre Dvor audítorov dostatočne zabezpečiť zákonnosť a správnosť príslušných transakcií. Integrovaný rámec vnútornej kontroly bude postavený na pozitívnych výsledkoch reformy rámca vnútornej kontroly Komisie. Ďalej sa uvádza zhrnutie odpovedí Komisie na osobitné žiadosti Parlamentu uvedené v jeho rezolúciách o udelení absolutória za roku 2003. a) Horizontálne témy Vierohodnosť účtov (odporúčanie 3) Bol vyhotovený návrh na zmenu a doplnenie finančného nariadenia, aby účtovník podpísal účty Komisie a tým osvedčil, že sú spoľahlivé. Na tento účel vo vyhláseniach o vierohodnosti pripojených k výročným správam o činnosti by mali generálni riaditelia osvedčiť, že účty, za ktoré sú zodpovední, sú správne a kompletné. Riziko delegovania na členské štáty (odporúčania 4 a 10) Komisia sa domnieva, že zavedenie formálnych vyhlásení o zverejnení a výročných ex post vyhlásení o vierohodnosti týkajúcich sa zákonnosti a správnosti príslušných transakcií na najvyššej úrovni každého členského štátu by zlepšilo prehľad Komisie o riadiacich a kontrolných systémoch v členských štátoch. Na tento účel Komisia navrhla, aby predsedníctvo Rady ustanovilo medziinštitucionálny trialóg na najvyššej úrovni, ktorého úlohou bude rokovať a dosiahnuť dohodu o spoločnom chápaní toho, ako by sa vytvoril primeraný a vyhovujúci integrovaný rámec kontroly Spoločenstva ako aj o tom, aké potrebné kroky by sa mali prijať na jeho implementáciu. 13. júla 2005 pozvala Rada výbor COREPER, aby prešetril v úplnom súlade so Zmluvou o ES, prácu panelu vzhľadom na prípravu návrhu záverov na prerokovanie na novembrovom zasadnutí Rady výboru ECOFIN.[6] Jednotný audit (odporúčania 6 a 8) Oznámením z 15. júna 2005 týkajúceho sa plánu integrovaného rámca vnútornej kontroly má Komisia v úmysle s Parlamentom (ako orgán na udelenie absolutória) a Radou dosiahnuť dohodu o spôsobe zlepšenia doterajšieho rámca vnútornej kontroly, aby mohla Komisia pre Dvor audítorov dostatočne zabezpečiť zákonnosť a správnosť príslušných transakcií. Po zistení medzier a navrhnutí plánov činnosti predloží Komisia v októbri 2005 počiatočnú správu, ktorou navrhne základ pre porozumenie medzi členskými štátmi. Ak to bude potrebné, Komisia potom upraví legislatívne návrhy na roky 2007 až 2013, aby zahŕňali ustanovenia, ktoré sú vzhľadom na posúdenie rozdielov hodnotenie potrebné na splnenie integrovaného rámca kontroly. Zlepšenie výročných správ o činnosti generálnymi riaditeľmi (odporúčania 12 a 14) Nové usmernenia pre výročné správy o činnosti za rok 2004 (SEC(2004) 1562) sa zaoberajú obavami Parlamentu nad rizikom pri príslušných transakciách. Vytvárajú pevnejší a transparentnejší základ pre vierohodnosť, ktorú udelia schvaľujúci úradníci delegácie a zabezpečujú koherentnejší rámec pre vyhlásenia útvarov Komisie, ktoré sa zohľadnia vo vyhlásení o vierohodnosti Dvora audítorov. Komisia je toho názoru, že súhrnná výročná správa Komisie obsahuje jej stanovisko k hlavným témam riadenia a kontroly a zahŕňa primerané opatrenia pre témy vyžadujúce nápravu na úrovni Komisie. Ďalšie horizontálne odporúčania (odporúčania 16, 17 a 18) Komisia nemôže každý rok odhadovať mieru chýb pre všetky sektory. Jej stratégia auditu je založená na viacročnom prístupe a systémové audity. Prebieha preskúmanie finančného nariadenia, ktorého cieľom je zlepšiť efektívnosť a transparentnosť ustanovení, a zjednodušenie postupov obstarávania. Komisia už stanovila niekoľko zásad upravujúcich činnosti kabinetov, ktoré sa pokladajú za dostatočné na zníženie rizika nedostatočnej výmeny informácií týkajúcich sa auditu. Podľa základného pravidla je Komisár pravidelne informovaný o celom audite. Výbor pre postup auditu (VPA) zabezpečuje následné opatrenia k implementácii auditov uskutočnených Útvarom pre vnútorný audit a Európskym dvorom audítorov a takisto hodnotí kvalitu vnútorného auditu. b) Sektorové TÉMY: Vlastné zdroje Čo sa týka vlastných zdrojov založených na HND pokračuje Komisia vo svojom zvyčajnom dôkladnom overovaní údajov o HND a zdrojoch a metódach, ktoré členské štáty používajú na ich zhromaždenie. Okrem toho Komisia v súčasnosti skúma spôsoby priamejšieho overovania vo význame uvedenom vo výročnej správe Dvora za rok 2003. Pilotný projekt je naplánovaný na rok 2005. (odporúčanie 22). Poľnohospodárstvo, zdravie zvierat a opatrenia na boj proti podvodom Komisia bude Parlament informovať o pokroku členských štátov pri poskytovaní správ o nezrovnalostiach do septembra 2005. (odporúčanie 23). Komisia sa zaviazala vypracovať návrh o tom, ako sa 1,12 miliárd eúr, ktoré ešte neboli získané späť od roku 1971 do roku 2004, získa späť v lehotu na postup udeľovania absolutória za rok 2004. (odporúčanie 24). Parlament predložil svoje stanovisko k novému nariadeniu týkajúceho sa financovanie SPP, ktorým sa stanovujú revidované pravidlá na spätné získanie, pred jeho nedávnym prijatím v Rade. Čo sa týka monitorovania platobných agentúr, podľa nového nariadenia Rady je potrebné, aby vedúci každej platobnej agentúry podpísal vyhlásenie o vierohodnosti. (odporúčania 26 a 28) Komisia je presvedčená, že Pracovná skupina pre spätné získanie dosiahne významný pokrok pri riešení problému spätného získania a bude zodpovedný výbor informovať (odporúčanie 27). Štrukturálne opatrenia Komisia vo svojich výročných správach o činnosti uvádza krajiny a regióny, ktoré pomaly implementujú zlepšenia. Čo sa týka neúplných výkazov v zmysle článku 8, finančné opravy sa uplatňovali tam, kde Komisia požiadala členské štáty o poskytnutie ďalších informácií alebo vykonanie dodatočného auditu, keďže neúplné výkazy stále predstavovali riziko nesprávnych výdavkov v žiadosti o vyplatenie zostatku (odporúčanie 46). Komisia využíva svoju právomoc na pozastavenie platieb, ak systémy členských štátov neustále ukazujú nedostatky, čo vážne ohrozuje finančné zdroje Spoločenstva, a členský štát tieto nedostatky neopravil (odporúčanie 47). Čo sa týka Interreg III, Komisia stabilne zlepšuje prínos analýzy regiónov do programov prostredníctvom hodnotení ex ante a bude v tejto práci pokračovať(odporúčanie 48). Vnútorné politiky Komisia sponzorovala júnové zasadnutie (16/17) s predsedníctvom a Dvorom audítorov, ktoré sa uskutočnilo v Luxembursku, s cieľom prediskutovať zjednodušenie 7. rámcového programu a témy, ktorými sa bude vo svojich pravidlách účasti zaoberať. (odporúčanie 51) Návrh 7. rámcového programu, ktorý prijala Komisia 6.4.2005, jasne uvádza zjednodušenie intervenčných mechanizmov. Výskumná činnosť Spoločenstva podliehala mnoho rokov hodnoteniu ex post, ktoré zahŕňa vedecké výsledky a dosah. Kritéria ekonomickej výhodnosti patria medzi témy uvedené v hodnoteniach, konkrétne v súvislosti so zabezpečením európskej pridanej hodnoty (odporúčanie 55). Komisia v súčasnosti používa systém predkladania výziev na podávanie projektov v elektronickej podobe, čo žiadateľom zjednodušuje predkladanie návrhov a znižuje náklady. Takisto uvádza, že zavedie elektronickú registráciu, čím umožní žiadateľom predložiť svoje podrobné informácie o administratíve len raz počas prvého predloženia návrhu. (odporúčanie 56) Návrhy Komisie na 7. rámcový program umožňujú Komisii uskutočňovať s pomocou externých odborníkov priebežné hodnotenie týkajúce sa kvality prebiehajúcich výskumných činností a vývoja smerom k stanoveným cieľom. (odporúčanie 58) Komisia vo svojich návrhoch na 7RP uviedla svoj úmysel „externalizovať“ riadenie veľkej časti činností výkonným štruktúram. Ďalšie zdroje, ktoré sa týmto spôsobom vyhradia na administratívu projektov, umožnia zamestnancom Komisie lepšie sa sústrediť na následné vedecké opatrenia projektov a priniesť získané skúsenosti späť do politiky. (odporúčanie 60) Vonkajšie politiky Čo sa týka odporúčania posúdiť kvalitu vonkajšej pomoci ES mimo rámca výročnej správy, Komisia predložila požadovanú správu v júli 2005. Komisia takisto predloží priebežnú správu o pokroku pri implementácii informačných riadiacich systémov a systému kontroly práce delegácií vzhľadom na hodnotenie finančných rizík. Pred nasledujúcim udelením absolutória Komisia predloží správu o kontrole štruktúr zavedených v delegáciách (odporúčania 62-63). Čo sa týka dodržiavania postupov verejnej súťaže a obstarávania organizáciami implementujúcimi projekty, Komisia v júni 2003 prijala nápravné opatrenie zavedením revidovanej štandardnej grantovej zmluvy, vrátane zavedenia osvedčenia o audite, podľa ktorého sú audítori povinní kontrolovať dodržiavanie uplatniteľných pravidiel obstarávania príjemcami. Komisia v súčasnosti reviduje vzor osvedčenia o audite a vypracúva pre audítorov zlepšené smernice. V tejto súvislosti nevidí Komisia potrebu pre akčný plán odporúčaný Parlamentom (odporúčanie 64). Čo sa týka porovnania efektivity jednotlivých medzinárodných poskytovateľov pomoci, Komisia sa už zúčastňuje na rôznych rámcoch, iniciatívach zameraných na porovnanie efektivity medzinárodných poskytovateľov pomoci. Z tohto dôvodu Komisia v súčasnosti nepovažuje žiadne dodatočné podnety za oprávnené (odporúčanie 65). Rezolúcia Európskeho parlamentu o udelení absolutória za rok 2003 obsahuje aj niekoľko odporúčaní týkajúcich sa politiky rozvoja (odporúčania 66-72). Odpovede Komisie na tieto odporúčania je možné nájsť v pripojenom pracovnom dokumente. Predvstupová pomoc PHARE Komisia má v úmysle prijať opatrenia, aby pred pristúpením zabezpečila ukončenie akreditačného procesu pre mnohé agentúry zapojené do programov PHARE a ISPA v Bulharsku, Rumunsku a budúcich prístupových krajinách. Správnym opatrením sa zabezpečí, aby do konca roka 2005 tieto krajiny vhodne obsadili pozície v riadiacich systémoch s finančnými zdrojmi Phare. Prehodnotenie pridelenia finančných prostriedkov na roky 2004-2006 je založené na posúdení systému riadenia v roku 2005 a jeho následných opatreniach. (odporúčanie 73) Navrhovaný rámcový nástroj (IPA) bol predložený Parlamentu a Rade. Regionálna rozvojová zložka IPA sa bude sústreďovať na priority rozvoja v obmedzenom počte kľúčových sektorov a na implementačné orgány a zabezpečí tvorbu kapacít pre implementáciu štrukturálnych fondov. Komisia prijala 27. 5. 2004 nový návrh nariadenia IPA spolu s balíkom RELEX a odvtedy prebiehajú rokovania v Rade a Parlamente. (odporúčanie 74) SAPARD Komisia sa domnieva, že položila obrovský dôraz na projekty, ktoré zvýšili úroveň v oblasti kvality, zdravia a životného prostredia. Ich podpora je súčasťou podpory pre najdôležitejšie opatrenia, na ktoré sa vzťahuje 49 % programov. Všetky investície musia spĺňať normy Spoločenstva a budú nevyhnutne viesť k zlepšeniu v týchto oblastiach. (odporúčanie 77) Komisia predpokladá a implementuje systém auditu výdavkov a riadiace a kontrolné systémy programov SAPARD. Toto zahŕňa výročné finančné vyrovnanie účtov a zhodu zúčtovaní ad-hoc. Ak sú určené nedostatky, ktoré môžu znamenať riziko straty peňazí EÚ, v systémoch zavedených v krajinách zapojených do programu SAPARD, následne sa používajú špecifické postupy zúčtovania, čo môže viesť k uplatňovaniu finančných opráv. (odporúčanie 78) II – ABSOLUTÓRIUM EP UDELENÉ PRE ERF Komisia prijíma väčšinu odporúčaní týkajúcich sa Európskych rozvojových fondov (ERF). Chce venovať pozornosť týmto bodom: Politika rozvoja (odporúčania 79-81) Veľká väčšina rozvojovej pomoci ES sa venuje na dosiahnutie Miléniových rozvojových cieľov (MRC), pretože dosiahnutie MRC si vyžaduje hospodársky rast, postupné rozdelenie prínosov rastu a lepšie verejné služby. Takisto Komisia pravidelne informuje sektor pre sociálnu infraštruktúru o výsledku záväzkov z predchádzajúceho roka. Komisia nesúhlasí s uložením vstupného cieľa v oblasti zdravia a vzdelávania z dôvodov uvedených v pripojenom pracovnom dokumente. Účtovníctvo, vyhlásenie o vierohodnosti, atď. (odporúčania 82-86) Komisia poslala Parlamentu správy o vývoji týkajúce sa modernizácie jej účtovníctva, vrátane účtovníctva ERF. Posledná správa, ktorá sa vzťahuje na obdobie do 31. mája 2005, bola schválená Komisiou a predložená Parlamentu 4. júla 2005. Komisia naďalej zlepšuje systémy dohľadu a kontroly, vrátane tých, ktoré sa týkajú zmlúv, platieb a príkazov na spätné získanie. Je potrebné poznamenať, že normy vnútornej kontroly uplatňujú všetky útvary Komisie, vrátane delegácií. Komisia ďalej zlepšila správu o finančnom riadení ERF. Keďže sa činnosti týkajúce sa ERF integrovali do ostatných činností Komisie súvisiacich s rozvojovou pomocou a politickými vzťahmi s rozvojovými krajinami, celkové správne náklady, ktoré sú súčasťou všeobecného rozpočtu, nemožno zmysluplne rozdeliť na činnosti ERF a ostatné činnosti. Implementácia a (RAL) (odporúčania 87-88) Zvýšenie RAL je normálne pri zohľadnení bežného cyklu ERF. Komisia však prijala potrebné kroky na kontrolu jej veľkosti (urýchlenie implementácie, zníženie „abnormálnych“ RAL, pružné plánovanie). Úroveň nevyčerpaných prostriedkov (RAL) rástla oveľa pomalšie (400 miliónov €) do konca roka 2004 a Komisia dúfa, že zvráti túto tendenciu do konca roka 2005. Reorganizáciou vo svojich sídlach EuropeAid zdôraznil dôležitosť uzavretých projektov po konečnom dátume uzavretia finančnej dohody. Osobitná pozornosť sa venuje starým projektom, ktoré sú stále otvorené. Rozpočtová podpora (odporúčania 89-91) Komisia zaviedla nástroje, ktoré umožňujú počas prípravy programov aj počas ich vykonávania, zhodnotiť situáciu v krajinách prijímajúcich rozpočtovú pomoc podľa každého z kritérií stanovených v článku 61.2 Dohody z Cotonou. Komisia naďalej úzko spolupracuje s MMF a Svetovou bankou pokiaľ ide o hodnotenie hospodárskych reforiem. Okrem toho obohatila rozsah nástrojov, ktoré jej umožňujú riadne analyzovať správu verejných financií v krajinách prijímajúcich pomoc o polročné monitorovacie správy delegácií a najmä o nový rámec analýzy vypracovaný s inými veriteľmi (napr. Svetová banka) v rámci partnerstva PEFA (Verejné výdavky a finančné vyúčtovanie), ktorý by mal začať fungovať od druhého polroka 2005. Hodnotenie (odporúčanie 95) Podľa názoru Komisie je základná požiadavka hodnotenia splnená. Finančné nariadenie (odporúčanie 96) Komisia v súčasnosti nezamýšľa navrhnúť úpravy finančného nariadenia 9. ERF. III – ABSOLUTÓRIUM EP UDELENÉ PRE AGENTÚRY Komisia prijíma väčšinu odporúčaní agentúr. Chce venovať pozornosť týmto bodom[7]: Nariadenia a štruktúra agentúr (odporúčania 97-98 a 100-102) Komisia predložila návrh medziinštitucionálnej dohody (KOM (2005) 59 konečná verzia), ktorá sa predložila Rade a Európskemu parlamentu. Po uzavretí dohody týkajúcej sa spoločných usmernení pre budúce agentúry Komisia spolu s dvoma ďalšími inštitúciami zistí aké dôsledky to môže mať pre súčasné agentúry, ktoré sa nepodieľajú na riadení. V súlade s odporúčaním analyzovať pridanú hodnotu nových agentúr Komisia rozhodla, že legislatívny návrh uvedený v pracovnom programe Komisie bude od roku 2005 predmetom hodnotenia dosahu, ktorým sa okrem iného zohľadnia potreby, pridaná hodnota, zásady subsidiarity a rozpočtová disciplína. Návrhy na zmenu v základných nariadeniach agentúr, buď jednotlivo, alebo celkovo, neustále prebiehajú s cieľom pripraviť agentúry na meniace sa skutočnosti alebo optimalizovať vzťahy Komisie s nimi. Ide o procesy, ktoré sa uskutočňujú podľa potreby, nie nevyhnutne podľa stanoveného kalendára. Usmernenia týkajúce sa personálnej politiky v agentúrach sú v záverečnej fáze prípravy a budú vydané pred koncom roka 2005. Prierezová analýza hodnotení (odporúčania 99) Komisia je ochotná uskutočňovať pravidelné prierezové analýzy hodnotení vykonávané jednotlivými agentúrami tak, ako to urobila vo svojom „pilotnej“ analýze „Meta-hodnotenie systému agentúr Spoločenstva“ za rok 2003. Je však dôležité, aby ich načasovanie a frekvencia záviseli na dostupnosti dostatočného počtu príslušných hodnotiacich správ. Z tohto dôvodu Komisia očakáva, že takáto celková analýza bude dostupná najskôr do konca roka 2006. Postupy udeľovania zákaziek (odporúčanie 103) Komisia zaviedla úzku a účinnú spoluprácu s agentúrami týkajúcu sa otázok obstarávania a riadenia udeľovania zákaziek. Súbor súvisiacich školení zameraných na ich špecifické potreby bol doručený mnohým agentúram. Komisia hrá aktívnu úlohu pri príprave zodpovedných pracovníkov pre agentúry, konkrétne pre novozaložené agentúry. Agentúry sa začlenili do siete korešpondentov horizontálnych rozpočtových jednotiek a preto prijímajú trvalé odporúčania a podporu ad-hoc. Pri rôznych príležitostiach Komisia doručila príspevky a zúčastnila sa na zasadnutiach Právnej siete medzi agentúrami (IALN). Aktualizované informácie o agentúrach (odporúčanie 104) Komisia sa domnieva, že primárnym zdrojom Parlamentu na získanie aktualizovaných informácií týkajúcich sa agentúr by v budúcnosti mali byť aj písomné otázky pre riaditeľov agentúr a ich vypočutia, ktoré sú súčasťou udelenia absolutória. * * * [1] Absolutórium udelené pre všeobecný rozpočet za rok 2003, absolutórium udelené pre ERF za rok 2003, absolutórium udelené pre agentúry za rok 2003. [2] Pracovný dokument o následnej kontrole Komisie všetkých odporúčaní EP týkajúcich sa udelenia absolutória za rok 2003. [3] Aj súčasná súhrnná správa, aj úplný pracovný dokument zachovávajú štruktúru rezolúcií obsahujúcich odporúčania Európskeho parlamentu. [4] Takisto pozri článok 147 finančného nariadenia. [5] Pre všeobecný rozpočet: odporúčania 14, 16, 18, 25, 29, 64, 65, 67, 69 a 70; pre ERF: odporúčania 81, 83, 86 a 96; pre agentúry: odporúčania 104 a 112. [6] Takisto pozri Oznámenie Komisie Európskemu parlamentu a Rade „Príslušné zodpovednosti členských štátov a Komisie na spoločnom riadení štrukturálnych fondov a kohézneho fondu“ (KOM(204)580 konečná verzia). [7] Odpovede Komisie na odporúčania určené pre ňu, ktoré sa týkajú jednotlivých agentúr, je možné nájsť v pracovnom dokumente ako odporúčania 105-113, avšak tu nie sú uvedené.